Nepalissa kristittyjen arkea rajoitetaan monin tavoin -
uskonsa tähden.
Toimittaja Prakash Bishunke on täällä tuomassa terveisiä Nepalin kristityiltä.
Tervetuloa mukaan, Prakash! On ilo saada teidät tänne.
Kiitos, Susanna, että sain tulla haastatteluun.
Kiitos TV7:lle ja Suomelle, että olen tullut Nepalista tänne.
Olin juuri media-alan seminaarissa Alankomaissa.
On kunnia olla nyt täällä jakamassa kokemuksia elämästäni -
ja media-alalta. Kiitos paljon!
Hienoa, että pääsit tulemaan tänne Alankomaista.
Olet uskovainen sekulaarissa maassa, jossa hindut ovat enemmistössä, -
ja kristittyjä on vain pieni vähemmistö.
Miten tämä näkyy arjessa?
Nepal on perustuslakinsa mukaan sekulaarivaltio.
Ihmiset kuitenkin katsovat valtion puoltavan enemmistöä -
eli hinduja.
Laissa sanotaan, että uskonnon ja kulttuurin vapaus -
perustuu muinaiseen uskonto- ja kulttuuriperimään eli hindulaisuuteen.
Sekulaarivaltiossa tulee olla vapaus harjoittaa kaikkia uskontoja.
Valtio kuitenkin suosii vain tätä yhtä uskontoa.
Tämä on Nepalin tilanne.
Kristittyjen tilannetta maailmalla seuraavan Open Doors -järjestön -
mukaan Nepalin kristityt kohtaavat vakavaa vainoa.
Ennen tilanne oli rauhallisempi, mutta pari vuotta sitten tilanne muuttui.
Uskonnon vaihtaminen tai toisten käännyttäminen kiellettiin lailla.
Miksi kristittyjen asema muuttui tällä tavoin?
Nepalissa pidettiin hiljattain parlamenttivaalit.
Maa on jaettu 7 maakuntaan.
Perustuslakia ollaan työstämässä.
Aivan kuten Open Doors-järjestö kertoo -
kristityt kokevat suoraa tai epäsuoraa vainoa.
Nyt vaalien jälkeisessä ajassa keskitytään lakipykälien laatimiseen.
On selvää, että haasteita on.
Emme voi esimerkiksi enää evankelioida samalla tavalla -
tai järjestää kokouksia julkisilla paikoilla.
Emme saa myöskään julkisilla paikoilla käännyttää ihmisiä.
Monet väittävät meidän käännyttävän ihmisiä väkisin kristinuskoon.
Tämä ei pidä paikkaansa. Se on väärinkäsitys.
Emme käännytä ketään väkisin kristinuskoon.
Jaamme rakkauden ja toivon sanomaa, mutta emme väkisin.
Kristittyjen ja muiden uskontojen edustajien välillä on väärinkäsityksiä.
Välitämme rakkautta ja toivoa ihmisjoukoille, -
jotka sitä tarvitsevat.
Kyseessä on siis vain väärinkäsitys.
Näkyykö tämä arjessa: -
Esimerkiksi jos kristitty hakee yliopistoon tai työpaikkaan -
tai hänellä on oma yritys.
Kohtaavatko kristityt näissä tilanteissa ongelmia, joita hindut eivät?
Joskus on näin.
Enemmistöä pidetään hinduina -
tai buddhalaisina.
Suurin osa ihmisistä -
ei halua työskennellä kristittyjen kanssa.
En sanoisi, että heitä täysin syrjitään.
Kuitenkin, kun henkilö paljastuu kristityksi, -
heitä aletaan kohdella hieman eri tavalla.
Se ei aina näy ulospäin, mutta kohtaamme tätä arjessa.
Onko kristityillä keinoja puolustautua?
Voitteko kääntyä poliitikkojen puoleen -
tai vedota lakiin?
Toimivatko Nepalin kristityt enemmän salassa vai ovatko he aktiivisia?
Miten kristityt toimivat?
Monet tekevät työtä -
ja yrittävät vakuuttaa viranomaisia siitä, mikä on oikein ja mikä väärin.
Nepalissa on joitain kristillisiä järjestöjä, -
kuten FNCN, jonka puheenjohtaja keskustelee viranomaisten kanssa.
On myös NCS, Nepalin kristillinen yhteisö.
He toimivat yhdessä kristittyjen oikeuksien puolesta.
He käyvät neuvotteluja valtion viranomaisten kanssa, -
ja haluavat vakuuttaa kristinuskoa vastaan puhuvat tahot siitä, -
että jaamme vain hyvää sanomaa.
Emme ole valtiota tai sen lakeja ja säädöksiä vastaan.
Haluamme samat oikeudet kuin muilla uskonnoilla.
Olemme myös Nepalin kansalaisia -
ja meillä tulee olla vapaus harjoittaa uskoamme arjessa.
Nämä järjestöt tekevät hyvää työtä -
edistääkseen Nepalin kristittyjen asemaa.
Nepalissa on tehty paljon lähetystyötä jo kauan sitten.
Monia seurakuntia on perustettu eri puolille maata.
Koetko, että vainot ovat yhdistäneet kristittyjä eri puolilta?
Nepalissa on paljon eri kristillisiä kirkkokuntia.
Nämä epäsuorat vainot ja haasteet, joita olemme kokeneet, -
ovat yhdistäneet kristittyjä.
Järjestöt eri puolilla Nepalia -
tekevät yhteistyötä eri tavoin ja rukoilevat yhdessä.
Pääsiäissunnuntain alla -
olemme järjestämässä yhteiskristillistä tapahtumaa, -
joka yhdistää uskovia eri puolilta.
On hienoa, että he yhdistyvät ja koh- taavat kristittyjen haasteet yhdessä.
Työskentelet itse valtamediassa, -
yhdessä Nepalin suurimmista televisioasemista.
Miten valtamedia suhtautuu tähän?
Raportoidaanko siellä kristittyjen vainoista vai peitelläänkö niitä?
Kerrotaanko tästä sinun mielestäsi koskaan neutraalilla tavalla?
Kiitos kysymyksestä.
On surullista kertoa tästä ongelmasta.
Kohtaan itsekin televisiotoimittajana tämän ongelman.
Valtamedia tukee enemmän muita uskontoja kuin kristinuskoa.
Kristittyihin liittyvistä asioista raportoidaan -
tietämättä totuutta ja faktoja.
Tämä tekee minut joskus surulliseksi.
Toimittajana olen suodattanut monia asioita, -
ja kehottanut tutkimaan tapauksia tarkemmin -
ennen kuin niistä raportoidaan julkisuuteen.
Tämä on Nepalin julkinen televisiokanava, -
joka on mittausten mukaan valta-asemassa.
Se suhtautuu siis vakavammin uskontoihin liittyviin asioihin.
Olen osa tämän tv-kanavan henkilökuntaa.
Henkilökunnan täytyy tarkkaan tutkia nämä tapaukset.
Olen kieltäytynyt joistain kristittyjen vastaisista ohjelmista.
Meidän ei tule seurata muiden medioiden esimerkkiä.
Olen raportoinut, että jotkut kristittyjen vastaiset ohjelmat -
eivät ole olleet totuudenmukaisia.
Työskentelet lähes päivittäin ääri-hindujen kanssa.
Juonnat ohjelmaa, jossa on mukana paikallisia yrittäjiä, -
jotka ovat vahvasti uskonnollisia hinduja.
Miten pystyt toimimaan tässä tilanteessa?
Yleensä haastatteluissa ei puhuta uskonnosta.
Joskus kuitenkin uskonto nousee esille keskusteluissa.
Minulla ei ole ongelmaa keskustella eri uskontojen edustajien kanssa.
Keskustelen viikoittain Nepalin johtavien liikemiesten kanssa.
He ovat hyvin kohteliaita -
ja jakavat mielellään liike-elämän kokemuksiaan kanssani.
Jos tulee puhe perustuslaista, -
uskonnoista tai kasteista, -
he puolustavat aina omaa uskontoaan ja kastiaan eli rotuajattelua.
Tällaisia tilanteita tulee ajoittain.
Silloin he selvästi puolustavat omaa uskontoaan eivätkä kristinuskoa.
Yrität siis osoittaa heille rakkautta -
jokapäiväisessä elämässä.
Samankaltainen trendi on nähtävissä myös länsimaissa, -
vaikka meillä ei olekaan vainoa. Tämä on vapaa maa.
Suomalaiset kristityt kokevat joskus, -
että valtio yrittää työntää kristinuskoa sivuun.
Uskoa saa tietenkin vapaasti.
Enemmistö ei halua kristinuskoa kouluihin tai hallitukseen.
Mitä kristittyjen tulisi tehdä, kun heitä yritetään sivuuttaa?
Meidän täytyy tiedostaa tähän johtavat syyt -
sekä tosiasiat.
Joskus ongelma johtuu meistä itsestämme.
Emme aina huomaa, mitä olemme tekemässä.
Meidän tulee olla valppailla emmekä saisi osoitella toisia sormella -
tai syyttää enemmistön olevan meitä vastaan.
Joskus vika on meissä.
Meidän täytyy noudattaa maamme sääntöjä.
Sekulaarivaltiossa on tietyt säännöt, mitä saa ja mitä ei saa tehdä.
Vastatakseni kysymykseesi, -
meidän täytyy jakaa rakkauden ja toivon sanomaa, -
jotta vastustajamme näkisivät meidän olevan -
ystävällisiä ja rakastavia ihmisiä.
Emme halua taistella keskenämme, vaan haluamme rauhaa.
Meidän tulee olla täynnä intoa, -
ja luottaa siihen, että tulevaisuus on hyvä.
Mielestäni tuo on hyvä neuvo.
Puhutaan nyt sinun tarinastasi.
Perheesi kääntyi kristinuskoon isäsi sairastuttua ennen syntymääsi.
Miten perheesi löysi Jumalan tuolloin?
Miten he kuulivat Jumalasta?
Kuulin tämän tarinan äidiltäni.
Kun isäni menehtyi ja meni Herran luo, olin 6 kk:n ikäinen vauva.
Tuon ikäinen vauva ei osaa ajatella tällaisia asioita.
Äitini kertoi minulle näistä tapahtumista myöhemmin.
Hän kertoi, että isäni ansiosta olemme kaikki kristittyjä.
Käännyimme Jeesuksen puoleen, koska meillä ei ollut muuta toivoa.
Meillä ei ollut mitään arvoa yhteiskunnassa.
Hindulaisuudessa ja muissakin uskonnoissa -
meidän tulee olla riippuvaisia.
Jumala siunasi meitä.
Äitini kertoi, että kävimme useissa sairaaloissa -
ja gurujen luona etsimässä parantumista.
Etsimme siunausta joka puolelta, muttemme löytäneet mitään.
Naapurimme kertoi meille evankeliumin.
Hän sanoi, että Jeesus on tie, totuus ja elämä.
Äitini ja koko perheeni kärsi -
ja etsi toivoa elämälle.
Naapurin evankelioinnin jälkeen äitini meni seurakuntaan, -
ja löysi rauhan ja toivon Jeesuksessa.
Myös isäni parani tuolloin sairaudestaan.
Myöhemmin hän kuitenkin menehtyi.
Saimme uuden elämän ja tien.
Saimme uuden voiman mennä vaikeiden tilanteiden läpi.
Isäsi todellakin meni taivaaseen, kun olit vain 6 kk:n ikäinen.
Mitkä olivat vaikeimpia aikoja lapsuudessasi ja nuoruudessasi -
kasvaa ilman isää?
Tavallisesti isä on perheen suojelija ja tukipilari, -
koska isällä on kaikki oikeudet ja valtuudet perheessä.
En tiedä muista kulttuureista, -
mutta Nepalissa isä on perheen tärkeimpiä henkilöitä.
Kun isäni menehtyi, perheelläni oli paljon vaikeuksia.
Äitini jäi yksin eikä voinut tehdä mitään.
On surullista, että isäni oli juuri pääsemässä eläkkeelle armeijasta, -
mutta joidenkin ongelmien takia hän irtisanoutui sieltä ennen eläkettään.
Emme saaneet mitään taloudellista tukea -
valtion eläkerahastosta.
Tilanteemme oli vaikea.
Joskus meillä ei ollut varaa edes koulumaksuihin -
tai ruokatarvikkeisiin.
Äitini kertoo sen olleen vaikeaa aikaa -
etenkin kun olimme koululaisia ja lukioikäisiä.
Se kuitenkin rohkaisi meitä, sillä vaikeuksista huolimatta, -
Jumala on siunannut meitä.
Meillä oli vaikeuksia arjessamme kuten koulumaksujen kanssa.
Menimme kuitenkin kaikkien näiden vaikeuksien läpi.
Sait siis lohtua Jumalasta vaikeuksien keskellä.
Tulit itse uskoon ollessasi pieni poika.
Jokaisen kristityn elämässä on käännekohtia, -
jolloin Jumala ilmestyy ihmiselle uudella tavalla.
Kertoisitko uskonelämäsi varrelta ti- lanteen, jossa Jumala ilmestyi sinulle.
Jokaisella on joku kohtaaminen Jeesuksen kanssa.
Minäkin löysin Jeesuksen pyhäkouluaikoina.
Lukion jälkeen menin pyhäkouluopettajien koulutukseen.
Sen kautta löysin uuden tavan palvella Jeesusta -
ja työskennellä lasten ja nuorten kanssa.
Kasvoin pyhäkoulussa -
ja kuulin paljon kertomuksia Jeesuksesta.
En ollut kuitenkaan henkilökohtaisesti kohdannut Häntä.
Et tuntenut Jeesusta henkilökohtaisesti.
Kasvoin kyllä kristillisessä perheessä.
Kohtasin Jeesuksen henkilökohtaisesti pyhäkouluopettajien koulutuksessa.
Siellä ylistyksen aikana Jumala puhui minulle: -
"Sinut on lähetetty maan päälle tarkoitusta varten."
Löysin tuolloin syyn olemassaololleni.
Aloin vetää nuorisotyötä seurakunnassani sekä yhteisössä.
Olin työskennellyt alueeni 16:ssa seurakunnassa -
nuorisotyöjärjestön puheenjohtajana.
Järjestö on nimeltään South Regional Christian Youth Fellowship.
Tulin mukaan tuohon järjestöön. Minut oli kutsuttu kertomaan Jeesuksesta -
sekä tekemään työtä Hänen valtakuntansa hyväksi.
Kohtasit Jeesuksen henkilökohtaisesti.
Tarvitset Häntä varmasti paljon päivittäisessä työssäsi, -
joka on hyvin vaativaa.
Miten vietät aikaa Hänen kanssaan päivittäin?
Voitko kertoa, miten Hän puhuu sinulle.
Tämä on täysin erilaista verrattuna nuorisotyöhön.
Joitain vuosia sitten Jumala kutsui minut mediatyöhön.
Olen työskennellyt alalla nyt 7 vuotta.
Työskentelin sanomalehdissä, radiossa -
ja nyt televisiossa.
Kysymykseesi viitaten, -
on vaikea löytää lisää aikaa rukoukseen ja yhteyteen.
Ylistän kuitenkin Jumalaa myös töissä ollessani, -
koska Hän johdatti minut paikkaan, jossa jopa miljoonat ihmiset -
voivat kuulla sanomani samanaikaisesti.
Joskus jaan hyvää sanomaa ihmisille.
Mediatyössä saan mahdollisuuksia kertoa ihmisille -
elämän totuudesta ja faktoista.
Olen päivittäin uutisstudiossa, -
viikoittain haastatteluohjelmassa, -
sekä eräässä toisessa viikoittaisessa ohjelmassa.
Minulla ei aina ole tuntia käyttää rukoukseen.
Joskus joudun menemään töihin aikaisin aamulla -
ja tulen takaisin myöhään illalla.
Rukoilen esimerkiksi pyörällä ajaessani -
tai kahvi- ja ruokatauoilla työpäivän aikana.
Jumala on siunannut minua yhä enemmän.
Kiireisinä aikoina teen työtä koko sydämestäni Herralle, -
koska Jumala on siunannut minua mediatyössä.
Miltä tuntuu, kun Jumala puhuu sinulle?
Koetko sisäistä rauhaa vai puhuuko Hän sinulle Raamatun kautta?
Jumala muistuttaa minua usein, että tehtäväni on ylistää Häntä.
Joskus voin kokea kiusausta siitä, -
että olen julkisuuden henkilö.
Haastatellessani vieraitani joudun korottamaan heitä.
Minun pitää ylistää esimiestäni miellyttääkseni häntä.
Jumala varoittaa minua aina tästä.
Sinua ei ole kutsuttu ylistämään ihmisiä, vaan Jumalaa.
Sinun tulee olla tarkkana ja noudattaa Raamattua.
Joskus koen houkutuksia näissä tilanteissa.
Muistan kuitenkin aina, että Jumalalla on tarkoitus minua varten, -
rakentaa Hänen valtakuntaansa.
Sinulla on myös näky tulevaisuudesta.
Tällä hetkellä työskentelet valta- mediassa juontajana ja toimittajana.
Mikä on sinun unelmasi?
Olen iloinen siitä, että saan työskennellä valtamediassa.
Opin siellä paljon uutta siitä, -
mitä tapahtuu mediassa.
Unelmani on perustaa kristillinen mediakanava Nepalissa.
Kristillisen tv-kanavan perustaminen Nepalissa on meille vaikeaa.
Uskon kuitenkin, että se onnistuu.
Opin valtamediasta paljon asioita, -
joita voidaan hyödyntää kristillisen median rakentamisessa.
Kerron ihmisille aina esimerkin, että kädessä on viisi sormea.
Kristillinen media edustaa vain yhtä sormea.
Jos meillä on kaikki muut neljä, -
yhden perustaminen ei ole vaikeaa.
Meidän ei tule menettää toivoa, vaan jatkaa tutkimista.
Tämä tulee tapahtumaan, eikä siihen mene kovin kauaa.
Istumme nyt kristillisen tv-kanavan studiossa.
Mikä on mielestäsi kristillisen median suurin vahvuus?
Päivittäinen rukous.
Jos rukoilemme uskossa, voitamme kilvan.
Jos juoksemme yksin, emme saavuta päämäärää.
Jos kuljemme Jeesuksen kanssa ja noudatamme Hänen kehotuksiaan, -
saavutamme varmasti määränpään.
Uskotko, että media voi olla hyvä kanava -
tuoda herätys maahan?
Onko tämä sinun näkysi suunnittele- mallesi kristilliselle medialle?
Ehdottomasti.
Kun puhumme kasvotusten, vain lähellä olevat ihmiset kuulevat.
Kun puhumme massamedian, -
kuten television, sanomalehtien tai radion kautta, -
tuhannet ihmiset voivat kuulla sanomamme samanaikaisesti.
Jaamme hyvää sanomaa, -
jonka jotkut kuulevat ja ottavat vastaan.
Mediassa kertomamme asiat saavat heidät ajattelemaan.
Media on hyvä kanava jakaa tietoa.
Meidän tulee myös olla valppaina ja suodattaa median ulosantia.
Nykyään jokaisella on oma kanavansa sosiaalisen median kautta.
Ihmiset jakavat ajatuksiaan ja aatteitaan.
Miten me kristityt voisimme hyödyntää sosiaalista mediaa -
ja tuoda Jumalan sanomaa esille hyvällä tavalla?
Elämme sosiaalisen median aikaa.
Kaikki saavat päivittäin sisältöä facebookin, twitterin, -
instagramin ja linkedIn:in kautta.
Täytyy muistaa, että jokainen hetki on tärkeä.
Meidän tulee miettiä, miten vietämme aikaa sosiaalisessa mediassa.
Jaammeko kristittyinä evankeliumia sosiaalisen median kautta?
Meidän tulee miettiä tätä.
Jumala tulee tekemään ihmeitä myös sosiaalisen median kautta.
Se on siis myös hyvä kanava jakaa evankeliumia.
Vaikka chattailemme ihmisten kanssa -
ja lataamme kuvia ja videoita nettiin, -
meidän tulisi samalla kertoa hyvää sanomaa ihmisille.
Meidän tulee levittää rakkauden ja toivon sanomaa eteenpäin.
Tämä on hyvä haaste meille kaikille.
Kiitos Prakash tästä haastattelusta!
Siunausta matkallesi ja työhösi!
Kiitos Susanna ja TV7 -
tästä upeasta mahdollisuudesta!
Jumala siunasi minua, että pääsin tänne haastatteluun ja Suomeen.
Kävin hiljattain Sveitsissä ja Italiassa ja nyt olen Suomessa.
On ilo olla täällä TV7-perheen luona.
Kiitos paljon! - Kiitos.
Suomennos: Sonja Mattayev